turjo4nis/wikipedia-bn-dump-20250701 huggingface dataset:
বঙ্গবন্ধু মেমোরিয়াল হাসপাতাল

বঙ্গবন্ধু মেমোরিয়াল হাসপাতাল ( বিবিএমএইচ ) বাংলাদেশের চট্টগ্রামের বৃহত্তম বেসরকারী হাসপাতাল। হাসপাতালে ২২০ টি শয্যা এবং ১৫ টি ওয়ার্ড আছে। হাসপাতালটি প্রতিদিন ৭০০ থেকে ১,০০০ জন রোগীর সেবা দেয়। যার প্রায় তিন চতুর্থাংশ হাসপাতালের বহির্বিভাগের রোগী। ডাঃ পাখতুন ২০১৮-১২-১৭ তারিখে এই হাসপাতালে ইন্টার্নশিপ শুরু করেছিলেন।

হাসপাতালটি দেশের ২৩ টি "রেফারাল" হাসপাতালগুলোর মধ্যে একটি। রোগীদের বিশেষজ্ঞ চিকিৎসক এবং উন্নত স্বাস্থ্যসেবার প্রয়োজন হলে অন্যান্য হাসপাতালগুলো সাধারণত "রেফারাল" হাসপাতালে পাঠান।

ইতিহাস 
১৯৯৪ সালে চট্টগ্রামের ইউনিভার্সিটি অব সায়েন্স অ্যান্ড টেকনোলজি(ইউএসটিসি) ক্যাম্পাসে  হাসপাতালটি প্রতিষ্ঠিত হয়েছিল। এটি (ইউএসটিসি) বিশ্ববিদ্যালয় কর্তৃক পরিচালিত মেডিকেল স্কুলের ফলিত স্বাস্থ্য বিজ্ঞান ইনস্টিটিউট (আইএএইচএস) নামে শিক্ষা প্রদানকারী হাসপাতাল হিশেবে যাত্রা শুরু হয়েছিল।

সমালোচনা 
২০১২ সালে পরিচালিত একটি সমীক্ষায় দেখা গেছে, হাসপাতালটি অপরিশোধিত মেডিকেল বর্জ্য কখনও কখনও পুড়িয়ে দেয় বা সাধারণ বর্জ্যের সাথে মিশ্রিত করে   নিকটবর্তী চট্টগ্রাম সিটি কর্পোরেশনের ডাস্টবিনগুলিতে ফেলে দেয়

২০১৩ সালে পরিবেশ অধিদফতর তরল বর্জ্য দ্বারা পরিবেশকে দূষিত করার জন্য এই হাসপাতালকে ৪,৫৫০,০০০ টাকা (৫৫,৭০০ মার্কিন ডলার) জরিমানা করেছিল। 

২০১৪ সালে বেতন, কাজের নিয়ম এবং অব্যবস্থাপনা জন্য শিক্ষক, চিকিৎসক এবং বিশ্ববিদ্যালয়ের অন্যান্য কর্মচারীরা প্রতিবাদস্বরূপ তিন মাস ধরে প্রতিদিন চার ঘণ্টা হাসপাতালের সমস্ত পরিষেবা (জরুরি সেবা ব্যতীত) স্থগিত করতে বাধ্য হয়েছিল।

তথ্যসূত্র 

শেখ মুজিবুর রহমানের স্মারক
চট্টগ্রামের হাসপাতাল
১৯৯৪-এ বাংলাদেশে প্রতিষ্ঠিত
১৯৯৪-এ প্রতিষ্ঠিত হাসপাতাল
বাংলাদেশের বেসরকারি হাসপাতাল
মেঘালয় সরকার

মেঘালয় সরকার হচ্ছে ভারতের মেঘালয় রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি মেঘালয় রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। মেঘালয় সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং মেঘালয় বিধানসভা নামে একটি আইনসভা নিয়ে গঠিত। শিলং হচ্ছে মেঘালয়ের রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।

নির্বাহী বিভাগ 
ভারতের অন্যান্য রাজ্যের মতো মেঘালয় রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি মেঘালয়ের সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে তথাগত রায় মেঘালয়ের রাজ্যপাল হিসেবে দায়িত্ব পালন করছেন।

অন্যদিকে ন্যাশনাল পিপলস পার্টির নেতা কনরাড সংমা হচ্ছেন মেঘালয়ের বর্তমান মুখ্যমন্ত্রী। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে মেঘালয়ের প্রশাসনিক কার্যক্রম পরিচালিত হয়ে থাকে।

আইনবিভাগ 
মেঘালয়ের বর্তমান বিধানসভাটি এককক্ষবিশিষ্ট। মেঘালয় বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

বিচার বিভাগ 
মেঘালয়ের রাজধানী শিলংয়ে মেঘালয় উচ্চ ন্যায়ালয় অবস্থিত। এই আদালত মেঘালয় রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।

আরও দেখুন 
 ভারত সরকার

তথ্যসূত্র 

 Government and politics in Meghalaya, by R. S. Lyngdoh. Sanchar Pub. House, 1996. .

বহিঃসংযোগ
অ্যাপোলো ইমপেরিয়াল হসপিটালস

অ্যাপোলো ইমপেরিয়াল হসপিটালস (ইমপেরিয়াল হাসপাতাল নামেও পরিচিত) বাংলাদেশের চট্টগ্রামে অবস্থিত একটি বেসরকারি হাসপাতাল। এটি ইমপেরিয়াল হসপিটাল লিমিটেড এর মালিকানাধীন একটি প্রতিষ্ঠান। ২০১৯ সালে ভারতীয় কার্ডিয়াক সার্জন এবং উদ্যোক্তা দেবি শেঠির উপস্থিতিতে উদ্বোধনী অনুষ্ঠানের মাধ্যমে হাসপালতালটিকে জনসাধারণের জন্য উন্মুক্ত করা হয়।

ইতিহাস এবং পটভূমি 
ইমপেরিয়াল হাসপাতাল লিমিটেড নির্মাণের জন্য চট্টগ্রাম চক্ষু হাসপাতাল ও প্রশিক্ষণ বোর্ড ট্রাস্ট ৮০০ কোটি টাকা (৯৫ মিলিয়ন মার্কিন ডলার) এবং বিশ্বব্যাংক ২০০ কোটি টাকা (২৪ মিলিয়ন মার্কিন ডলার) বিনিয়োগ করে।

২০১৫ সালে হাসপাতাল কর্তৃপক্ষ একটি অস্ট্রিয়া ভিত্তিক ভেমেড ইঞ্জিনিয়ারিং জিএমবিএইচ এবং কো কেজি নামক স্বাস্থ্যসেবা বিষয়ক পরামর্শদাতা গ্রুপের সাথে একটি চুক্তি স্বাক্ষর করে।

হাসপাতালের নকশা মার্কিন যুক্তরাষ্ট্র ভিত্তিক কাপলান ম্যাকলফলিন ডিয়াজ (কেএমডি) নামক স্বাস্থ্যসেবা বিষয়ক স্থাপত্য ও প্রকৌশল পরামর্শক সংস্থা দ্বারা তৈরি করা হয়েছিল। প্রায়  জমি  মেডিকেল কমপ্লেক্স নির্মাণের জন্য সংরক্ষিত করা হয়েছিল।

২০২২ সালে চেন্নাইয়ের অ্যাপোলো হসপিটাল গ্রুপের সাথে অংশীদারিত্বের মাধ্যমে এটিকে অ্যাপোলো ইমপেরিয়াল হাসপাতাল নামে নামকরণ করা হয়। এর মাধ্যমে এটি হাসপাতাল পরিচালনা করবে।

চিকিৎসা সুবিধা 
হাসপাতালটি উন্নত চিকিৎসা সরঞ্জামসহ চারটি আন্তঃসংযোগযুক্ত পাঁচটি ভবন দ্বারা নির্মাণ করা হয়েছে। এটি  এলাকা জুড়ে বিস্তৃত এবং এতে ৩৭৫ টি শয্যা আছে।

হাসপাতালের অন্যান্য সুবিধাগুলো হলো:

  ৮৮ টি একক কেবিন  
  ৭৬ টি যুগল কেবিন 
  ১৪ টি মডিউল অপারেশন কক্ষ 
  ১৬ টি নার্স স্টেশন 
  ৬২ টি বহির্মুখী বিভাগের রোগীদের সেবা প্রদান কক্ষ 
  ৬৪ টি ক্রিটিক্যাল কেয়ার বিশিষ্ট শয্যা 
  ৪৪ টি নবজাতকদের জন্য নির্ধারিত শয্যা 
  ৪৪ টি নবজাতক নিবিড় পরিচর্যা কেন্দ্র 
  ৮ টি পেডিয়াট্রিক নিবিড় পরিচর্যা কেন্দ্র (আইসিইউ)।

চিত্রশালা

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

২০১৯-এ বাংলাদেশে প্রতিষ্ঠিত
চট্টগ্রামের হাসপাতাল
বাংলাদেশের বেসরকারি হাসপাতাল
চিকিৎসা সেবা
২০১৯-এ প্রতিষ্ঠিত হাসপাতাল
ঈশা ফাউন্ডেশন

ঈশা ফাউন্ডেশন একটি অলাভজনক আধ্যাত্মিক প্রতিষ্ঠান যা ১৯৯২ সালে ভারতের কোয়েম্বাটুরের নিকটে সদ্গুরু জাগ্গী বাসুদেব দ্বারা প্রতিষ্ঠিত হয়েছিল। ঈশা ফাউন্ডেশন ঈশা যোগ সেন্টার-এর নেতৃত্ব দেয় এবং এই কেন্দ্র ঈশা যোগ নামক কার্যক্রম পরিচালনা করে।
এই প্রতিষ্ঠানটি সামগ্রিকভাবে স্বেচ্ছাসেবকদের দ্বারা পরিচালিত হয় এবং প্রতিষ্ঠানটির ৯০ লক্ষাধিক স্বেচ্ছাসেবক রয়েছে। ঈশা শব্দের অর্থ "অনন্তভাবে ঐশ্বরিক"।

ঈশা যোগ 

ঈশা যোগ কেন্দ্রটি ১৯৯৪ সালে ঈশা ফাউন্ডেশনে প্রতিষ্ঠিত হয়।

তথ্যসূত্র

বহিঃসংযোগ 

 

যোগ সংগঠন
আধ্যাত্মিক পশ্চাদপসরণ
ভারত ভিত্তিক অলাভজনক সংগঠন
সম্প্রদায়-তৈরিকৃত সংগঠন
রাষ্ট্রীয় খেল প্রতসাহন পুরস্কার প্রাপক
পাঞ্জাব সরকার, ভারত

পাঞ্জাব সরকার হচ্ছে ভারতের পাঞ্জাব রাজ্য তথা এর অন্তর্ভুক্ত ২২টি জেলার সর্বোচ্চ শাসনতান্ত্রিক কর্তৃপক্ষ। এটি পাঞ্জাব রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। পাঞ্জাব সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং পাঞ্জাব বিধানসভা নামে একটি আইনসভা নিয়ে গঠিত। চণ্ডীগড়  ভারতের একটি কেন্দ্রশাসিত অঞ্চল হলেও এটি একই সাথে হরিয়ানা এবং পাঞ্জাব রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।

নির্বাহী বিভাগ 
ভারতের অন্যান্য রাজ্যের মতো পাঞ্জাব রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি পাঞ্জাবের সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে ভিপি. সিং বদনোর পাঞ্জাবের রাজ্যপাল হিসেবে দায়িত্ব পালন করছেন।

অন্যদিকে কংগ্রেস নেতা অমরিন্দর সিং হচ্ছেন পাঞ্জাবের বর্তমান মুখ্যমন্ত্রী। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগ ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে পাঞ্জাবের প্রশাসনিক কার্যক্রম পরিচালিত হয়ে থাকে।

আইন বিভাগ 
পাঞ্জাবের বর্তমান বিধানসভাটি এককক্ষবিশিষ্ট। পাঞ্জাব বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

বিচার বিভাগ 
পাঞ্জাব ও হরিয়ানার রাজধানী চণ্ডীগড়ে পাঞ্জাব ও হরিয়ানা উচ্চ ন্যায়ালয় অবস্থিত। এই আদালত পাঞ্জাব ও হরিয়ানা রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।

২০১৭ সালের বিধানসভা নির্বাচনের মন্ত্রিপরিষদ 
২০১৭ সালের বিধানসভা নির্বাচনে কংগ্রেস পাঞ্জাব বিধানসভায় মোট ৮০টি আসন জয়লাভের ফলে সংখ্যাগরিষ্ঠতা অর্জন করে সরকার গঠন করে।

নীচে বর্তমান সরকারের মন্ত্রিপরিষদের মন্ত্রীর তালিকা এবং তাদের বিভাগ দেওয়া রয়েছে। এই তালিকায় এপ্রিল ২০১৮ এ অন্তর্ভুক্ত ৯ জন নতুন মন্ত্রী এবং তাদের বরাদ্দকৃত বিভাগও অন্তর্ভুক্ত রয়েছে।

বিধানসভার বর্তমান বিরোধী দল 
পাঞ্জাব বিধানসভায় প্রধান বিরোধী দল হচ্ছে আম আদমি পার্টি এবং বিরোধী দলনেতা হরপাল সিং চিমা এবং সরবজিৎ কৌর মানুকে হচ্ছেন বিরোধী দলের উপ-নেতা। ২০১৭ সালের বিধানসভা নির্বাচনে দলটি ২০টি আসন জিতেছিল। কিন্তু বর্তমানে বিধানসভায় আম আদমি পার্টি মোট ১৯ জন বিধায়ক রয়েছে।

আম-আদমি পার্টি  সহ অন্য বিরোধীদলগুলো হলো:

বিভাগ এবং এজেন্সি 
 পাঞ্জাব পুলিশ
 পাঞ্জাব বিচার বিভাগ

আরও দেখুন 
 ভারত সরকার
 পাঞ্জাব সরকার (পাকিস্তান)

তথ্যসূত্র

বহিঃসংযোগ 
 পাঞ্জাব সরকারের দাপ্তরিক ওয়েবসাইট

পাঞ্জাব, ভারত সরকার
মঈন আখতার

মঈন আখতার (২৪ ডিসেম্বর ১৯৫০ – ২২ এপ্রিল ২০১১) ছিলেন পাকিস্তানি টেলিভিশন, চলচ্চিত্র ও মঞ্চ শিল্পী, কৌতুকবিদ, কৌতুকাভিনেতা, ছদ্মবেশী, আয়োজক, লেখক, গায়ক, পরিচালক এবং প্রযোজক; যিনি তার সহ-অভিনেতা আনোয়ার মকসুদ এবং বুশরা আনসারির সাথে রেডিও পাকিস্তানের যুগে খ্যাতি অর্জন করেছিলেন। পর্দায় তার অভিনীত "রোজি" ব্যক্তিত্বের মাধ্যমে তিনি আইকনে পরিণত হয়েছিলেন এবং উপমহাদেশের চলচ্চিত্র জগতের ইতিহাসের অন্যতম গুরুত্বপূর্ণ ব্যক্তিত্ব হিসেবে বিবেচিত হন। শৈশব থেকে শুরু করে ৪৫ বছরেরও বেশি সময় ধরে কর্মজীবনে অবদান রেখেছেন তিনি। ২০১১ সালে মৃত্যুর আগ পর্যন্ত তিনি আধুনিক চলচ্চিত্র নির্মাণের সক্রিয় ছিলেন। তিনি ১৯৯৬ সালে পাকিস্তান সরকার প্রদত্ত প্রাইড অব পারফরম্যান্স সম্মানে এবং ২০১১ সালে সিতারা-ই-ইমতিয়াজ ভূষিত হন।

প্রাথমিক জীবন
আখতারের জন্ম পাকিস্তানের সিন্ধুর করাচিতে। তার জন্মের কয়েক মাস পরে ৯২ বছর বয়সে তার পিতা মুহাম্মদ ইব্রাহিম মেহবুব মারা যান। তিনি ভারতের উত্তরপ্রদেশের মোরাদাবাদ রাজ্যে জন্মগ্রহণ করেছিলেন। দেশভাগের ফলে মেহবুব করাচিতে স্থায়ীভাবে বসবাস শুরু করেন এবং নিজের ছাপাখানা এবং গার্মেন্টস ব্যবসায়ের ঠিকাদার হিসেবে জীবন কাটিয়েছেন। আখতার ইংরেজি, বাংলা, সিন্ধি, পাঞ্জাবি, মেমোনি, পশতু, গুজরাটি এবং উর্দু সহ বেশ কয়েকটি ভাষায় সাবলীল ছিলেন।

পুরস্কার এবং সম্মাননা
 পাকিস্তান সরকার কর্তৃক প্রাইড অব পারফরম্যান্স সম্মাননা (১৯৯৬)
 ডালাসের সম্মানসূচক নাগরিকত্ব (১৯৯৬)
 বিশেষ কমেডি পুরস্কার, ১ম সিন্ধু নাট্য পুরস্কার (২০০৫)
 সিতারা-ই-ইমতিয়াজ (২০১১)

মৃত্যু এবং উত্তরাধিকার
২০১১ সালের ২২ এপ্রিল বিকেল সাড়ে ৪ টার দিকে হৃদরোগে আক্রান্ত হয়ে আখতার করাচিতে মারা যান। তার তিন কন্যা ও দুই পুত্র। আখতারের বাসভবনের নিকটস্থ তাওহীদ মসজিদে জুনায়েদ জামশেদের নেতৃত্বে তার অন্ত্যেষ্টিক্রিয়া আয়োজিত হয়।

২০১১ সালে লন্ডনের বিশ্বখ্যাত মাদাম তুসো জাদুঘর আখতাতের মোমমুর্তী অন্তর্ভুক্ত করার ইচ্ছা প্রকাশ করেছে। একইসাথে প্রথমবাবের মতো একজন পাকিস্তানি বিনোদনশিল্পী জাদুঘরে স্থান পাবে।

তথ্যসূত্র

বহিঃসংযোগ

১৯৫০-এ জন্ম
২০১১-এ মৃত্যু
পাকিস্তানি কৌতুকাভিনয়শিল্পী
পাকিস্তানি মঞ্চ অভিনেতা
পাকিস্তানি টেলিভিশন অভিনেতা
পাকিস্তানি চলচ্চিত্র অভিনেতা
পাকিস্তানি চলচ্চিত্রের সঙ্গীতশিল্পী
পাকিস্তানি গায়ক
পাকিস্তানি ক্রীড়া অনুষ্ঠান আয়োজক
মুসলিম পুরুষ কৌতুকাভিনেতা
উর্দু চলচ্চিত্র অভিনেতা
প্রাইড অব পারফরম্যান্স প্রাপক
সিতারা-ই-ইমতিয়াজ প্রাপক
হাম পুরস্কার বিজয়ী
মুহাজির ব্যক্তি
করাচির অভিনেতা
পাকিস্তানি কৌতুকাভিনেতা
বাগ্রত উপত্যকা

বাগ্রত উপত্যকা () উত্তর পাকিস্তানের গিলগিত-বালতিস্তান এলাকার কারাকোরাম পর্বতশ্রেণীর একটি উপত্যকা। বাগ্রত নদী উপত্যকার মাধ্যমে উত্তর দিক থেকে উপত্যকার দক্ষিণ-পশ্চিম দিকে প্রবাহিত হয়, জালালাবাদ ও ওশিখান্দাসে পানি সরবরাহ করে এবং গিলগিত নদীতে মিলিত হয়।

ভূগোল
বাগ্রত উপত্যকা সমুদ্রপৃষ্ঠ থেকে ২,৫০০ থেকে ৪৫০০ মিটার পর্যন্ত প্রসারিত। উপত্যকার মূল অঞ্চলটি ফারফু (পূর্বে ফুরপুই নামে পরিচিত) এটি দর্শনীয় ভূদৃশ্য ও পর্বতমালা যেমন রাকাপোশি ৭৭৮৮ মিটার, দিরান ৭২৬৬ মিটার বিলচর দোবানী ৬১৩৮ মিটার এবং ফফুরাজ, মিয়র পিক, গোদেলির শীর্ষ পাহাড়ের জন্য পরিচিত এবং সমুদ্রপৃষ্ঠ থেকে ছয় হাজার মিটার ছাড়িয়ে গেছে এমন আরও অনেক চূড়া রয়েছে।

জনসংখ্যা

ভ্রমণব্যবস্থা ও অর্থনীতি

তথ্যসূত্র

আরও দেখুন

গিলগিত-বালতিস্তানের উপত্যকা
নেভিল টাফনেল

নেভিল চার্লসলি টাফনেল (; জন্ম: ১৩ জুন, ১৮৮৭ - মৃত্যু: ৩ আগস্ট, ১৯৫১) তৎকালীন ব্রিটিশ ভারতের শিমলা এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯১০-এর দশকের শুরুতে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন নেভিল টাফনেল।

প্রথম-শ্রেণীর ক্রিকেট 
এটন কলেজে অধ্যয়ন শেষে কেমব্রিজের ট্রিনিটি কলেজে পড়াশুনো করেন। ১৯০৭ সাল থেকে ১৯২৪ সাল পর্যন্ত নেভিল টাফনেলের প্রথম-শ্রেণীর খেলোয়াড়ী জীবন চলমান ছিল।

তৎকালীন পাঞ্জাব প্রদেশের শিমলায় জন্মগ্রহণকারী নেভিল টাফনেল কেমব্রিজ বিশ্ববিদ্যালয় ও মেরিলেবোন ক্রিকেট ক্লাবের (এমসিসি) পক্ষে প্রথম-শ্রেণীর ক্রিকেটে অংশ নিয়েছেন। ১৯০৬ সাল থেকে ১৯২৪ সাল পর্যন্ত উইকেট-রক্ষক হিসেবে খেলেছিলেন তিনি।

১৯২২ সালে সারের সদস্যরূপে অক্সফোর্ড বিশ্ববিদ্যালয়ের বিপক্ষে একটিমাত্র প্রথম-শ্রেণীর খেলায় অংশগ্রহণ করেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নেভিল টাফনেল। ১১ মার্চ, ১৯১০ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯০৬-০৭ মৌসুমে মেরিলেবোন ক্রিকেট ক্লাবের সদস্যরূপে নিউজিল্যান্ড গমনার্থে দলে অন্তর্ভুক্ত হন। এরপূর্বে তিনি মাত্র একটি প্রথম-শ্রেণীর খেলায় অংশ নিয়েছেন। এছাড়াও, কেমব্রিজের ছাত্র থাকা অবস্থাতেই ১৯০৯-১০ মৌসুমে কেপ টাউনে স্বাগতিক দক্ষিণ আফ্রিকার বিপক্ষে একমাত্র টেস্টে অংশ নেন।

ব্যক্তিগত জীবন 
১৯০৮ সালে কুইন্স রয়্যাল ওয়েস্ট সারে রেজিম্যান্টের প্রথম ভলান্টিয়ার ব্যাটালিয়নে (পরবর্তীতে চতুর্থ ব্যাটালিয়ন) কমিশন্ডপ্রাপ্ত হন। যুক্তরাজ্যের রাজার সিংহাভিষেকে জেন্টলম্যান উশার মনোনীত হন। ১৯৩৯ সালে ন্যাশনাল ডিফেন্স কোম্পানীজের গ্রুপ কমান্ডার হিসেবে লেফট্যানেন্ট-কর্নেল মনোনীত হন। একই বছরের শেষদিকে কিংস রয়্যাল রাইফেল কোরের সদস্য হিসেবে স্থানান্তরিত হন।

নেভিল টাফনেল রাজনীতিতে যুক্ত ছিলেন। ১৯৪৫ সালের সাধারণ নির্বাচনে লিবারেল পার্টির প্রার্থী হিসেবে বার্কশায়ারের উইন্ডসর এলাকা থেকে প্রতিদ্বন্দ্বিতা করেন। তৃতীয় স্থান দখল করেন ও পরবর্তীতে আর সংসদ নির্বাচনে অংশ নেননি তিনি।

৩ আগস্ট, ১৯৫১ তারিখে ৬৪ বছর বয়সে লন্ডনের হোয়াইটচ্যাপেল এলাকায় নেভিল টাফনেলের দেহাবসান ঘটে।

তথ্যসূত্র

আরও দেখুন 
 ফিল টাফনেল
 নেভিল কারদাস
 এক টেস্টের বিস্ময়কারী
 ইংরেজ টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 
 
 

১৮৮৭-এ জন্ম
১৯৫১-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
এইচ. ডি. জি. লেভেসন গাওয়ার একাদশের ক্রিকেটার
এল. জি. রবিনসন একাদশের ক্রিকেটার
কেমব্রিজ বিশ্ববিদ্যালয়ের ক্রিকেটার
জেন্টলম্যান অব ইংল্যান্ডের ক্রিকেটার
জেন্টলম্যানের ক্রিকেটার
নরফোকের ক্রিকেটার
নর্থ ভার্সাস সাউথের ক্রিকেটার
পি. এফ. ওয়ার্নার একাদশের ক্রিকেটার
ফ্রি ফরেস্টার্সের ক্রিকেটার
ব্রিটিশ আর্মির ক্রিকেটার
মেরিলেবোন ক্রিকেট ক্লাবের ক্রিকেটার
সারের ক্রিকেটার
ট্রিনিটি কলেজ, কেমব্রিজের প্রাক্তন শিক্ষার্থী
প্রথম বিশ্বযুদ্ধের ব্রিটিশ সেনা কর্মকর্তা
দ্বিতীয় বিশ্বযুদ্ধে ব্রিটিশ সেনা কর্মকর্তা
ব্রিটিশ ক্রীড়াবিদ-রাজনীতিবিদ
ঔপনিবেশিক ভারতে ব্রিটিশ ব্যক্তি
জ্যাক ব্যাডলি

ডব্লিউ ব্যাডলি (; জন্ম: অজানা - মৃত্যু: অজানা) ওয়েস্ট ইন্ডিয়ান ক্রিকেট আম্পায়ার ছিলেন। ১৯৩০ সালে ইংল্যান্ড দল ওয়েস্ট ইন্ডিজ গমন করে। এ সফরে সিরিজের প্রথম টেস্টে খেলা পরিচালনা করেছিলেন জ্যাক ব্যাডলি। ১১ জানুয়ারি, ১৯৩০ তারিখে ব্রিজটাউনের ঐ টেস্টে তার সাথে অপর প্রান্তে ছিলেন জো হার্ডস্টাফ। এটিই তার একমাত্র টেস্ট খেলায় আম্পায়ারিত্ব করা ছিল।

তথ্যসূত্র

আরও দেখুন 
 স্টিভ বাকনর
 টেস্ট ক্রিকেট আম্পায়ারদের তালিকা
 ১৯২৯-৩০ ইংল্যান্ড ক্রিকেট দলের ওয়েস্ট ইন্ডিজ সফর

বহিঃসংযোগ 
 
 

জন্মের সাল অজানা
মৃত্যুর সাল অজানা
ওয়েস্ট ইন্ডিজের টেস্ট ক্রিকেট আম্পায়ার
কামরুদ্দিন এহিয়া খান মজলিশ

কামরুদ্দিন এহিয়া খান মজলিশ (মৃত্যু : ২৯ জুন ২০২০) বাংলাদেশ জাতীয়তাবাদী দলের রাজনীতিবিদ ছিলেন। তিনি সিরাগঞ্জ-৭ (বর্তমানে সিরাগঞ্জ-৬) আসন থেকে নির্বাচিত দু’বারের সংসদ সদস্য ও  বিএনপির কেন্দ্রীয় নির্বাহী কমিটির সদস্য ছিলেন। তার নির্বাচনী এলাকায় তিনি সরোয়ার নামে পরিচিতি ছিলেন।

জীবনী 
মজলিশ  ২৭শে ফেব্রুয়ারি ১৯৯১ সালে অনুষ্ঠিত পঞ্চম জাতীয় সংসদ নির্বাচন ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে অংশ নিয়ে সংসদ সদস্য নির্বাচিত হন। তিনি মিল্ক ভিটা কোম্পানির সাবেক চেয়ারম্যান, অগ্রণী ব্যাংকের সাবেক পরিচালক ও চেয়ারম্যান হিসেবে দায়িত্ব পালন করেছেন।

ব্যক্তিগত জীবন 
কামরুদ্দিন এহিয়া খান মজলিশ সিরাজগঞ্জ জেলার শাহজাদপুর পৌরসভাধীন দরগাপাড়া মহল্লায় জন্মগ্রহণ করেন। তার পিতা মওলানা ছাইফুদ্দিন এহিয়া খান। তিনি পরিবারের মেজো ছেলে ছিলেন।

তিনি ঢাকার ধানমন্ডির মেডিনোভা হাসপাতালে হৃদরোগে আক্রান্ত হয়ে শেষ নিশ্বাস ত্যাগ করেন।

আরো দেখুন 

 পঞ্চম জাতীয় সংসদ সদস্যদের তালিকা (১৯৯১)
 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)

তথ্যসূত্র

সিরাজগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
১৯৫০-এর দশকে জন্ম
২০২০-এ মৃত্যু
দ্বারকানাথ কানওয়ারপাল

লেফটেন্যান্ট কর্নেল দ্বারকানাথ কানওয়ারপাল, কেসি ছিলেন একজন ভারতীয় সেনা কর্মকর্তা, যাকে উত্তর-পূর্ব সীমান্ত এজেন্সি (নেফা) -এর  অসামান্য বীরত্বপূর্ণ কাজের জন্য ভারতের দ্বিতীয় সর্বোচ্চ শান্তিকালীন সামরিক বীরত্বের পুুরস্কার কীর্তিচক্র দ্বারা ভূষিত করা হয়েছিল

জীবনের প্রথমার্ধ 
দ্বারকানাথ  কানওয়ারপাল দেওয়ান কিষাণ চাঁদ এর পরিবারে ২১ মার্চ, ১৯৩৫ সালে  সোলান, পাঞ্জাব প্রদেশের, ব্রিটিশ ভারতে জন্মগ্রহণ করেন।

সামরিক ক্যারিয়ার 
কানওয়ারপাল ১৯৫৭ সালের জুনে ভারতীয় সেনাবাহিনীতে হডসন্স হর্সে কমিশন লাভ করেছিলেন। পরে মেজর হিসাবে তাকে নেফার কামেং বিভাগে মোতায়েন করা হয় যেখানে তাকে ৫ আসাম রাইফেলসে নিয়োগ দেওয়া হয়। নেফায় একটি সফল ও চ্যালেঞ্জিং মেয়াদ শেষে তিনি ৭ গাড়ওয়াল রাইফেলস-এ পোস্ট পেয়েছিলেন।

কীর্তি চক্র পুরস্কারপ্রাপ্ত 
দাফলা উপজাতিদের সাথে সংঘর্ষের সময়, অত্যন্ত সাহস ও মহান নেতৃত্বের জন্য মেজর দ্বারকানাথ কানওয়ারপাল ভারতের দ্বিতীয় সর্বোচ্চ শান্তিকালীন বীরত্বের  পুরস্কার  কীর্তী চক্র লাভ করেন।

পরবর্তী জীবন 
কানওয়ারপাল ১৯৮৬ সালে লেফটেন্যান্ট কর্নেল হিসাবে অবসর গ্রহণ করেন। তিনি এখন একটি সুখী  ও শান্তিপূর্ণ অবসরপ্রাপ্ত জীবন যাপন করছেন সোলানে। তার এক ছেলে মেজর বিক্রমজিৎ কানওয়ারপাল ভারতীয় সেনাবাহিনীতে ১২ বছরেরও বেশি সময় দায়িত্ব পালন করেছেন এবং তারপরে প্রাক অবসর গ্রহণ করেছিলেন। বিক্রমজিৎ কানওয়ারপাল এখন বলিউডের একজন নামী অভিনেতা।

উল্লেখ 

জীবিত ব্যক্তি
১৯৩৫-এ জন্ম
নেইকেজাকুও কেনগুরেস

ক্যাপ্টেন নেইকেজাকুও কেনগুরেস, এমভিসি (১৫ জুলাই ১৯৭৪ - ২৮ জুন ১৯৯৯) ছিলেন ভারতীয় সেনার ২ রাজপুতানা রাইফেলসের একজন ভারতীয় সেনা কর্মকর্তা। তিনি ১৯৯৯ সালে কার্গিল যুদ্ধের সময় যুদ্ধে অনুকরণীয় বীরত্বের জন্য মরণোত্তরভাবে ভারতের দ্বিতীয় সর্বোচ্চ বীরত্বের পুরস্কার প্রাপ্ত মহাবীর চক্র দ্বারা ভূষিত হয়েছিলেন।

প্রাথমিক জীবন 
কেনগ্রুসের জন্ম ভারতের নাগাল্যান্ডের কোহিমা জেলার নেরহেমা গ্রামে। তার পিতা ছিলেন নিসিয়েলি কেনগুরাস। তাঁর দুই ভাই ছিলেন এনজিউ কেনগুরাস এবং অ্যাটুলি কেনগুরাস। তিনি জালুকির সেন্ট জেভিয়ার্স  বিদ্যালয় থেকে অধ্যায়ন করেন এবং কোহিমা বিজ্ঞান কলেজ থেকে স্নাতক হন ।

১৯৯৪ থেকে ১৯৯৭ সাল পর্যন্ত তিনি কোহিমার সরকারি উচ্চ বিদ্যালয়ে শিক্ষক ছিলেন।

সামরিক জীবন 
কেনগুরাসকে ১৯৯৮ সালের ১২ ই ডিসেম্বর ভারতীয় সেনাবাহিনীর আর্মি সার্ভিস কর্পসে কমিশন দেওয়া হয় এবং ২ য় রাজপুতানা রাইফেলস ব্যাটালিয়নে পোস্ট করা হয়। 

তাঁর পরিবার এবং বন্ধুরা তাঁকে নীবু নামে ডাকত। ব্যাটালিয়নের কিছু সৈনিক তাঁকে নিম্বু সাহেব (লেবু স্যার) বলতেন। তাঁর স্মরণে ফেজা গ্রামে একটি স্মৃতিসৌধ নির্মিত হয়েছিল।  বেঙ্গালুরুতে আর্মি সার্ভিস কর্পস তাঁর সম্মানের একটি প্রবেশদ্বার নির্মাণ করেছে।

আরো দেখুন 

 পদ্মপাণি আচার্য

তথ্যসূত্র 

১৯৭৪-এ জন্ম
১৯৯৯-এ মৃত্যু
মহাবীর চক্র প্রাপক
ভারতীয় সেনা কর্মকর্তা
কার্গিল যুদ্ধ
লালমনিরহাট

লালমনিরহাট বাংলাদেশের উত্তরাঞ্চলের রংপুর বিভাগে  অবস্থিত একটি শহর। প্রশাসনিকভাবে শহরটি লালমনিরহাট জেলা এবং লালমনিরহাট সদর উপজেলার  সদর দপ্তর। জনশুমারি ও গৃহগণনা ২০২২ অনুযায়ী লালমনিরহাট পৌরসভায় ৬৭,১৩১ জন মানুষ বসবাস করে।

নামকরণ 

লালমনিরহাটের নামকরণ কিভাবে হয়েছে তা নিয়ে নানান মত প্রচলিত আছে।

 লাল পাথরের অনুসন্ধান
উনবিংশ শতাব্দীতে লালমনিরহাটে বেঙ্গল ডুয়ার্স রেলওয়ে রেলপথ নির্মাণ করে। এসময় শ্রমিকেরা মাটি খনন করতে গিয়ে লাল রঙের পাথর আবিষ্কার করে। ধারণা করা হয়, এই লাল পাথরের অনুসন্ধান থেকেই এলাকার নাম হয় 'লালমনি'।

 লালমনি নামক মহিলার ভূমি দান
আরেকটি মতে বলা হয় ব্রিটিশ রেল কর্তৃপক্ষ যে জমি অধিগ্রহণ করে রেললাইন নির্মাণ করেছিল তা স্থানীয় এক মহিলার ছিল। তার নাম ছিল 'লালমনি'। তার অবদানকে সম্মান জানিয়ে স্থানীয়রা জায়গাটির নাম রাখে 'লালমনি'।

 কৃষক বিদ্রোহে
১৭৮৩ সালে লালমনি নামের একজন নারী কৃষক নেতা নুরুল উদ্দীনের সঙ্গে যুক্ত হয়ে জমিদার ও ব্রিটিশ শাসনের বিরুদ্ধে বিদ্রোহ করেন এবং প্রাণ দেন। তার বীরত্ব ও আত্মত্যাগের স্মৃতিকে ধরে রাখতে এলাকাটি 'লালমনি' নামে পরিচিত পায়

পরবর্তীতে 'লালমনি' নামের সঙ্গে 'হাট' শব্দটি যুক্ত হয়ে 'লালমনিরহাট' নামকরণ হয়।

ইতিহাস 

১৯০০ সালে ইস্টার্ন বেঙ্গল রেলওয়ে বুড়িমারী–লালমনিরহাট–পার্বতীপুর রেলপথ নির্মাণ করলে লালমনিরহাটে জংশন রেলওয়ে স্টেশন প্রতিষ্ঠিত হয়। ১৯০১ সালে লালমনিরহাট থানা প্রতিষ্ঠিত হয়। সেইসময় লালমনিরহাট রংপুর জেলার কুড়িগ্রাম মহকুমার একটি থানা ছিল।

ভূগোল 

লালমনিরহাট  স্থানাঙ্কে অবস্থিত। সমুদ্রপৃষ্ঠ থেকে এর গড় উচ্চতা ৫৩ মিটার। লালমনিরহাট শহরের আয়তন ১৭.৬২ বর্গকিলোমিটার, যার সম্পুর্ণটিই পৌরসভা দ্বারা শাসিত হয়।

তথ্যসূত্র

বহিঃসংযোগ 

 

বাংলাদেশের শহর
ডাব্লিউডাব্লিউএফ নর্থ আমেরিকান চ্যাম্পিয়নশিপ

দ্য ডাব্লিউডাব্লিউএফ নর্থ আমেরিকান হেভিওয়েট চ্যাম্পিয়নশিপ (বাংলাঃ ডাব্লিউডাব্লিউএফ উত্তর আমেরিকার ভারী ওজনশ্রেনী শিরোপা) ১৯৭৯ সালে পেশাদার কুস্তি সংস্থা ওয়ার্ল্ড ওয়াইড রেসলিং ফেডারেশন(ডাব্লিউডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রতিষ্ঠিত একটি মহাদেশীয় শিরোপা। ১৯৭৯ সালের ১৩ ফেব্রুয়ারি শিরোপাটি প্রতিষ্ঠা করা হয়। পরের মাসে ডাব্লিউডাব্লিউডাব্লিউএফ তাদের নাম পরিবর্তন করে ওয়ার্ল্ড রেসলিং ফেডারেশন (ডাব্লিউডাব্লিউএফ) রাখে, একারণে শিরোপাটির নামের পরিবর্তন ঘটে। ১৯৭৯ হতে ১৯৮১ সাল পর্যন্ত বেশ স্বল্পসময়ের জন্য শিরোপাটি সক্রিয় ছিল। টেড ডিবিয়াসি এই চ্যাম্পিয়নশিপের প্রথম এবং সেইজি সাকাগুচি সর্বশেষ শিরোপাধারী ছিলেন। শিরোপাটিকে ডাব্লিউডাব্লিউই ইন্টারকন্টিনেন্টাল চ্যাম্পিয়নশিপের আত্মিক পূর্বসূরী ধরা হয়। একটি কল্পিত এক-রাত্রীর প্রতিযোগিতায় কাল্পনিক দক্ষিণ আমেরিকান হেভিওয়েট চ্যাম্পিয়নশিপের সাথে উত্তর আমেরিকার এই শিরোপাটি একীকরণ করে প্যাট প্যাটারসনকে প্রথম ইন্টারকন্টিনেন্টাল চ্যাম্পিয়ন ঘোষণা করা হয়। ১৯৮১ সালের ২৩ এপ্রিল, ডাব্লিউডাব্লিউএফ শিরোপাটি নিস্ক্রিয় করে।

২০১৮ সালের মার্চে, ডাব্লিউডাব্লিউই তাদের এনএক্সটি ব্র্যান্ডের জন্য এনএক্সটি উত্তর আমেরিকান চ্যাম্পিয়নশিপ শিরোনামে একটি নতুন শিরোপা প্রতিষ্ঠা করে। এই নতুন শিরোপাটির ইতিহাস মূল নর্থ আমেরিকান হেভিওয়েট চ্যাম্পিয়নশিপের ইতিহাসের সাথে সম্পর্কিত নয়।

ইতিহাস

নামকরণ

শিরোপাধারী ও শিরোপা সংখ্যা 
মোট তিনজন কুস্তিগির এই শিরোপা জয় করেন। টেড ডিবিয়াসি প্রথম শিরোপাধারী। তিনি সবচেয়ে কম ১২৬ দিন শিরোপাটি ধরে রাখেন। সেইজি সাকাগুচি সর্বশেষ শিরোপাধারী। তিনি শিরোপাটি নিষ্ক্রিয় হওয়ার আগ পর্যন্ত ৫৩২ দিন চ্যাম্পিয়ন ছিলেন।

তথ্যসূত্র

বহিঃসংযোগ 

 ডাব্লিউডাব্লিউএফ নর্থ আমেরিকান হেভিওয়েট চ্যাম্পিয়নশিপের ইতিহাস 

ডাব্লিউডাব্লিউইর চ্যাম্পিয়নশিপ
পেশাদার কুস্তির চ্যাম্পিয়নশিপ
সের্জ নাব্রি

সের্জ দাভিদ নাব্রি (; জন্ম: ১৪ জুলাই ১৯৯৫; সের্জ নাব্রি নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগায় বায়ার্ন মিউনিখ এবং জার্মানি জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পাশের উইঙ্গার হিসেবে খেললেও মাঝেমধ্যে বাম পাশের উইঙ্গার অথবা কেন্দ্রীয় আক্রমণভাগের খেলোয়াড় হিসেবে খেলেন।

১৯৯৯–২০০০ মৌসুমে, জার্মান ফুটবল ক্লাব টিএসভি ভেইসাখের যুব পর্যায়ের হয়ে খেলার মাধ্যমে নাব্রি ফুটবল জগতে প্রবেশ করেন; অতঃপর তিনি টিএসএফ দিৎসিঙেন, জিএসভি হেমিঙেন, এসপিভিজিজি ফয়ারবাখ, স্টুটগার্টার কিকার্স, ভিএফবি স্টুটগার্ট এবং আর্সেনালের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১২–১৩ মৌসুমে, আর্সেনালের এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, আর্সেনালের হয়ে তিনি ৫ মৌসুম অতিবাহিত করেছেন; এই ক্লাবের হয়ে তিনি ১০ ম্যাচে ১টি গোল করেছেন। মাঝে তিনি এক মৌসুমের জন্য ওয়েস্ট ব্রমউইচের হয়ে ধারে খেলেছেন। পরবর্তীতে তিনি ভেয়ার্ডার ব্রেমেন, ধারে ১৮৯৯ হফেনহাইম এবং ১৮৯৯ হফেনহাইম ২-এর হয়ে খেলেছেন। ২০১৭–১৮ মৌসুমে, তিনি ৮ মিলিয়ন ইউরোর বিনিময়ে ভেয়ার্ডার ব্রেমেন হতে জার্মান ফুটবল ক্লাব বায়ার্ন মিউনিখে যোগদান করেছেন।

দলগতভাবে, ঘরোয়া ফুটবলে, নাব্রি এপর্যন্ত ৩টি শিরোপা জয়লাভ করেছেন, যার সবগুলো বায়ার্ন মিউনিখের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন;যেটি হচ্ছে ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপ।

তথ্যসূত্র

বহিঃসংযোগ

 
 
 
 
 
 কিকার প্রোফাইলে সের্জ নাবি 
 

জীবিত ব্যক্তি
১৯৯৫-এ জন্ম
জার্মান ফুটবলার
জার্মানির আন্তর্জাতিক ফুটবলার
আর্সেনাল ফুটবল ক্লাবের খেলোয়াড়
ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
টিএসজি ১৮৯৯ হফেনহাইমের খেলোয়াড়
টিএসজি ১৮৯৯ হফেনহাইম ২-এর খেলোয়াড়
ভেয়ার্ডার ব্রেমেনের খেলোয়াড়
ফুটবলে অলিম্পিক পদক বিজয়ী
২০২২ ফিফা বিশ্বকাপের খেলোয়াড়
ফুটবল উইঙ্গার
রেগিওনাললিগার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
উয়েফা ইউরো ২০২০-এর খেলোয়াড়
জার্মানির অলিম্পিক রৌপ্যপদক বিজয়ী
২০১৬ গ্রীষ্মকালীন অলিম্পিকের ফুটবলার
২০১৬ গ্রীষ্মকালীন অলিম্পিকের পদক বিজয়ী
ইংল্যান্ডে জার্মান প্রবাসী ক্রীড়াবিদ
জার্মান প্রবাসী ফুটবলার